DA Den Europæiske Unions Tidende L 112/14

KOMMISSIONENS FORORDNING (EF) Nr. 364/2008

af 23. april 2008.

om gennemførelse af Europa-Parlamentets og Rådets forordning (EF) nr. 716/2007 for så vidt angår det tekniske format til indberetning af statistiske data om udenlandske datterselskaber og de undtagelser, der skal indrømmes medlemsstaterne

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlaments og Rådets forordning (EF) nr. 716/2007 om EF-statistikker over udenlandske datterselskabers struktur og aktiviteter (1), særlig artikel 9, stk. 1, litra a) og b), og

ud fra følgende betragtninger:

(1) I forordning (EF) nr. 716/2007 er der fastlagt fælles retningslinjer for systematisk udarbejdelse af EF-statistikker over udenlandske datterselskabers struktur og aktiviteter.

(2) Det er nødvendigt nærmere at fastlægge det tekniske format og proceduren for indberetning af de statistiske data vedrørende udenlandske datterselskaber, der er angivet i bilag I, II og III til forordning (EF) nr. 716/2007, for at gøre det muligt at producere data, der er sammenlignelige og harmoniserede medlemsstaterne imellem, at begrænse risikoen for fejl ved datafremsendelsen og fremskynde behandlingen af de indsamlede data og hurtigere gøre dem tilgængelige for brugerne. Der bør derfor fastsættes gennemførelsesbestemmelser som supplement til de anvisninger, der findes i Eurostats »Recommendations Manual on the Production of Foreign Affiliates Statistics«, der revideres regelmæssigt.

(3) Det er også nødvendigt at indrømme medlemsstaterne undtagelser fra bestemmelserne i forordning (EF) nr. 716/2007, for at de kan få foretaget de nødvendige tilpasninger i deres nationale statistiske systemer. Det drejer sig især om udvikling af nye statistiske registre og dataindsamlingsmetoder. Det særlige problem med statistik over udenlandske datterselskaber i udlandet (FATS) er, at den statistiske analyseenhed afviger fra den indberettende enhed og er ikke beliggende i medlemsstaterne.

(4) Foranstaltningerne i denne forordning er i overensstemmelse med udtalelse fra Udvalget for det Statistiske Program —

UDSTEDT FØLGENDE FORORDNING:

Artikel 1

Det tekniske format, som er nævnt i artikel 9, stk. 1, litra a), i forordning (EF) nr. 716/2007, for det fælles modul for statistik over udenlandske datterselskaber i indlandet, er fastlagt i bilag I til denne forordning.

Artikel 2

Medlemsstaterne anvender det format, som er nævnt i artikel 1, for de data vedrørende det første referenceår, der er anført i afsnit 4, punkt 1, i bilag I til forordning (EF) nr. 716/2007, og efterfølgende år.

Artikel 3

Det tekniske format, som er nævnt i artikel 9, stk. 1, litra a), i forordning (EF) nr. 716/2007, for det fælles modul for statistik over udenlandske datterselskaber i udlandet, er fastlagt i bilag II til denne forordning.

Artikel 4

Medlemsstaterne anvender det format, som er nævnt i artikel 3, for de data vedrørende det første referenceår, der er anført i afsnit 4, punkt 1, i bilag II til forordning (EF) nr. 716/2007, og efterfølgende år.

Artikel 5

De data, der kræves i henhold til forordning (EF) nr. 716/2007, indberetter de kompetente nationale myndigheder i elektronisk form til Kommissionen (Eurostat). Dataene indberettes i overensstemmelse med de dataudvekslingsstandarder, som Kommissionen (Eurostat) har fastsat. Data skal fremsendes eller uploades elektronisk til Kommissionens (Eurostats) centrale dataportal.

Medlemsstaterne anvender de af Kommissionen (Eurostat) fastsatte dataudvekslingsstandarder og retningslinjer i overensstemmelse med kravene i nærværende forordning.

Artikel 6

For hver dataindberetning leverer medlemsstaterne de nødvendige metadata til Kommissionen (Eurostat) i elektronisk form og med den struktur, der er fastlagt i den seneste udgave af Eurostats »Recommendations Manual on the Production of Foreign Affiliates Statistics«.

Artikel 7

De undtagelser, der er omtalt i artikel 9, stk. 1, litra b), i forordning (EF) nr. 716/2007, er fastlagt i bilag III til nærværende forordning.

Artikel 8

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 23. april 2008. På Kommissionens vegne Joaquín ALMUNIA Medlem af Kommissionen

(1) EUT L 171 af 29.6.2007, s. 17.

BILAG I TEKNISKE SPECIFIKATIONER FOR INDBERETNING AF STATISTIK OVER UDENLANDSKE DATTERSELSKABER I INDLANDET 1. Indledning Det er vigtigt, at datasættenes struktur er standardiseret, hvis databehandlingen skal være effektiv. Standardisering er nødvendig, for at dataene kan være i overensstemmelse med de dataudvekslingsstandarder, der er fastsat af Kommissionen (Eurostat). Dataene indsendes som et sæt dataposter, hvis felter for en stor dels vedkommende består af dataenes kendetegn (land, referenceår, økonomisk aktivitet, geografisk opdeling mv.). Det enkelte data er et tal, som kan være knyttet til flag og forklarende fodnoter til data, som giver brugerne yderligere oplysninger, f.eks. vedrørende ekstreme udsving fra år til år. Der skal leveres en fil pr. dataserie. Ved fremsendelse af fortrolige data anføres den faktiske værdi i værdifeltet, og et flag, der angiver arten af de fortrolige data, vedføjes dataposten. Medlemsstaterne skal indberette alle aggregeringsniveauer af opdelingerne som fastsat i forordning (EF) nr. 716/2006. Desuden skal dataene indeholde alle sekundære fortrolighedsflag i overensstemmelse med de gældende fortrolighedsregler på nationalt niveau. Medlemsstaterne skal levere komplette datasæt for alle de dataserier, der skal indberettes, herunder også oversigter over alle de i henhold til forordning (EF) nr. 716/2007 krævede data, som ikke foreligger, dvs. som ikke er indsamlet i medlemsstaten. Data vedrørende aktiviteter/fænomener, som ikke findes i medlemsstaten, angives med et »0« (kode »0« i værdifeltet). Koden »0« i værdifeltet kan også anvendes for aktiviteter, som findes, men for hvilke der foreligger få data, og som efter afrunding er lig med nul. Pengebeløb angives i tusind nationale valutaenheder (tusind euro for lande i euroområdet). Lande, som er ved indføre euroen, skal angive pengebeløb i euro fra det år, hvor de går over til euroen. 2. Datasætidentifikator Følgende datasætidentifikatorer anvendes til indberetning af statistik over udenlandske datterselskaber i indlandet: For dataserie 1G: SBSFATS_1GA1_A. For dataserie 1G2: SBSFATS_1GB1_A 3. Datastruktur og definition af felter Dette afsnit indeholder en oversigt over den datastruktur og de felter, koder og attributter, der skal anvendes. De koder, der skal anvendes, er fastlagt i den seneste udgave af Eurostats »Recommendations Manual on the Production of Foreign Affiliates Statistics«, der er omtalt i artikel 7 i forordning (EF) nr. 716/2007. Alle felter sendes, selv om de er tomme. Felterne er fra venstre til højre: Felt nr. Felt (navn) Type og størrelse Definition 1 Datasæt-id AN2…3 Alfanumerisk kode for dataserien, som er fastlagt i afsnit 3 i bilag I til forordning (EF) nr. 716/2007, f.eks.1G for dataserie 1G (niveau 2-IN i den geografiske opdeling kombineret med niveau 3 i aktivitetsopdelingen) 1G2 for dataserie 1G2 (niveau 3 i den geografiske opdeling kombineret med »erhvervsøkonomi«). 2 Referenceår N4 Referenceår med fire cifre, f.eks. 2007. 3 Regional enhed AN2 Koden for det indberettende land. Den kode, der skal anvendes, er NUTS0. 4 Størrelsesklasse N2 Kode for størrelsesklasse, f.eks. 30 for total. 5 Økonomisk aktivitet AN1…4 Alfanumeriske eller numeriske koder for NACE-positioner og standardaggregater iht. aktivitetsopdelingen som angivet for niveau 3 i aktivitetsopdelingen i bilag III til forordning (EF) nr. 716/2007. Et eksempel på en standardaktivitetskode er BUS for »erhvervsøkonomi«. Aggregater, som ikke er standardiserede, angives i felt 14. Punktummerne i NACE-koderne fjernes. F.eks. »råstofindvinding« kodes som C, »fremstilling af fødevarer og drikkevarer« kodes som 15, »hoteller« som 551. 6 FATS-identifikation N2 30 for det land, hvor øverste kontrollerende institutionelle enhed er beliggende. 7 Land, hvor øverste kontrollerende institutionelle enhed er beliggende AN2 Landekode for det land, hvor øverste kontrollerende institutionelle enhed er beliggende. Koder iht. den geografiske opdeling på niveau 2-IN og 3 i forordning (EF) nr. 716/2007. 8 Variabler AN4…5 Variabelkode iht. afsnit 2 i bilag I til forordning (EF) nr. 716/2007. 9 Dataværdi AN1…12 Dataenes numeriske værdi (negative værdier er angivet med minus) i hele tal uden decimaler. Når data ikke foreligger og derfor ikke kan sendes, anføres »na«. 10 Kvalitetsflag AN…1 R: reviderede data, P: foreløbige data af ringe kvalitet, som anvendes til beregning af EU-totaler, men som ikke kan offentliggøres på nationalt niveau, E: anslået værd. Der indsendes samtidig en beskrivelse af revisionen. 11 Fortrolighedsflag AN…1 A, B, C, D, F, H: angiver, at dataene er fortrolige, og årsagen hertil. A : for få virksomheder B : en virksomhed dominerer dataene C : to virksomheder dominerer dataene D : sekundære fortrolige data for at beskytte data mærket med A, B, C, F eller H. F : dataene er fortrolige iht. p%-reglen H : data, som er følsomme og derfor ikke offentliggøres på nationalt niveau, eller beskyttelse af data, som ikke kræves iht. forordning (EF) nr. 716/2007 (manuel hemmeligholdelse af data). 12 Den største enheds dominans/andel N…3 En numerisk værdi mindre eller lig med 100, som angiver en eller to virksomheders procentvise dominans, dvs. de dominerer dataene, som derfor er fortrolige. Værdien afrundes til nærmeste hele tal, f.eks. 90,3 til 90, 94,5 til 95. Dette felt anvendes kun, når fortrolighedsflag B eller C er anført i det foregående felt. Er F anført i det foregående felt, skal dette felt indeholde den største virksomheds andel. 13 Næststørste enheds andel N…3 En numerisk værdi under eller lig med 100. Dette felt udfyldes, når fortrolighedsflaget er anvendt i felt 11. I dette felt anføres den næststørste enheds andel. 14 Aggregering af NACE-koder AN…40 Feltet udfyldes, når der anvendes ikkestandardiseret aggregering af NACE-koder. 15 Enheder for dataværdierne AN3…4 Feltet udfyldes, hvis der har været anvendt ikkestandardiserede enheder Der skal anvendes følgende koder: UNIT: enheder for data, som ikke er beløbsangivelser KEUR: tusind EUR for beløbsangivelser vedr. lande, som har indført euroen KNC: tusind nationale valutaenheder for lande, som ikke har indført euroen. 16 Fodnote AN…250 Anmærkning om dataene, der kan offentliggøres som metodologiske noter/yderligere forklaringer for bedre at forstå de leverede data. NB: AN= alfanumerisk (f.eks. AN….8 — alfanumerisk op til 8 positioner, men feltet kan være tomt, AN1…8 — alfanumerisk med mindst én og op til 8 positioner, AN1 — alfanumerisk, én position) N= numerisk (f.eks. N1 — numerisk, én position).

BILAG II TEKNISKE SPECIFIKATIONER FOR INDBERETNING AF STATISTIK OVER UDENLANDSKE DATTERSELSKABER I UDLANDET 1. Indledning Det er vigtigt, at datasættenes struktur er standardiseret, hvis databehandlingen skal være effektiv. Standardisering er nødvendig, for at dataene kan være i overensstemmelse med de dataudvekslingsstandarder, der er fastsat af Kommissionen (Eurostat). 2. Datasætidentifikator Følgende datasætidentifikator vil blive anvendt til indberetning af statistik over udenlandske datterselskaber i udlandet: DSI+BOP_FATS_A 3. Datastruktur, kodelister og attributter Dette afsnit indeholder en oversigt over den datastruktur, de kodelister og de attributter, der skal anvendes. De gældende værdier for attributterne findes i seneste udgave af Eurostats »Recommendations Manual on the Production of Foreign Affiliates Statistics«, der er nævnt i artikel 7 i forordning (EF) nr. 716/2007, og Eurostats »Balance of Payments Vademecum« Alle felter sendes, selv om de er tomme. Felterne er fra venstre til højre: Felt nr. Felt (navn) Kodelistens/begrebets navn Type og størrelse Definition 1 Hyppighed CL_FREQ AN1 Dataseriernes hyppighed 2 Referenceområde eller indberetter CL_AREA_EE AN2 Det land eller den geografiske/politiske gruppe af lande, hvor det økonomiske fænomen måles. 3 Korrektionsindikator CL_ADJUSTMENT AN1 Angiver, om der er blevet foretaget en sæsonkorrigering og/eller arbejdsdagskorrigering 4 Datatype CL_DATA_TYPE_FATS AN1 Beskriver datatype 5 FATS-kodet post CL_FATS_ITEM AN3…8 Kodet post til FATS-data 6 Valutaopdeling CL_CURR_BRKDWN AN1 Transaktioners og positioners opdeling efter valuta 7 Partnerområde CL_AREA_EE AN2 Det land eller den geografiske/økonomiske gruppe af lande, inden for hvilken referenceområdets eller indberetterens datterselskab er beliggende 8 Dataseriebetegnelse CL_SERIES_DENOM AN1 Denomineringsvaluta eller særlige trækningsrettigheder 9 Resident økonomisk aktivitet CL_BOP_EC_ACTIV_R1 N4 NACE-koder og særlige aggregater af residente økonomiske aktiviteter 10 Ikke-resident økonomisk aktivitet CL_BOP_EC_ACTIV_R1 N4 NACE-koder og særlige aggregater af ikkeresidente økonomiske aktiviteter 11 Tidsperiode TIME_PERIOD AN4…35 Referenceår 12 Kode for tidsformat TIME_FORMAT AN3 Beskriver en enkelt tidsperiode eller tidsserie 13 Observationsværdi OBS_VALUE AN…15 Dataenes numeriske værdi (negative værdier er angivet med minus) 14 Observationsstatus CL_OBS_STATUS AN1 Oplysning om værdiens kvalitet eller om en usædvanlig eller manglende værdi 15 Fortrolighed af observationen CL_OBS_CONF AN1 Oplysning om, hvorvidt observationen kan offentliggøres uden for den modtagende institution eller ej — et blanktegn angiver, at dataene ikke er fortrolige 16 Afsenderorganisation CL_ORGANISATION AN3 Enhed, som sender dataene 17 Adressat CL_ORGANISATION AN3 Enhed, som modtager dataene NB: AN= alfanumerisk (f.eks. AN…8 – alfanumerisk op til 8 positioner, men feltet kan være tomt, AN1…8 – alfanumerisk med mindst n og op til 8 positioner, AN1 - alfanumerisk, én position) N= numerisk (f.eks. N1 - numerisk, én position).